CELEX: 62006TN0381
Language: fi
Date: 2006-12-15 00:00:00
Title: Asia T-381/06: Kanne 15.12.2006 — FRA.BO v. komissio

24.2.2007   
            
            
               FI
            
            
               Euroopan unionin virallinen lehti
            
            
               C 42/29
            
         Kanne 15.12.2006 — FRA.BO v. komissio
   (Asia T-381/06)
   (2007/C 42/51)
   Oikeudenkäyntikieli: englanti
   Asianosaiset
   
      Kantaja: FRA.BO SpA (Milano, Italia) (edustajat: asianajajat R. Celli ja F. Distefano)
   
      Vastaaja: Euroopan yhteisöjen komissio
   Vaatimukset
   
               —
            
            
               Komission 20.9.2006 tekemän päätöksen (asia COMP/F-1/38.121 — Liittimet — C(2006) 4180 lopullinen), joka liittyy EY 81 artiklaan perustuvaan menettelyyn, 2 artikla on kumottava siltä osin kuin se koskee kantajalle määrättyä sakkoa;
            
         
               —
            
            
               tuomioistuimen on tuomiovaltansa nojalla alennettava kantajalle määrättyä sakkoa; ja
            
         
               —
            
            
               komissio on velvoitettava korvaamaan oikeudenkäyntikulut, mukaan lukien kantajan oikeudenkäyntikulut.
            
         Oikeudelliset perusteet ja pääasialliset perustelut
   Kantaja vaatii asiassa COMP/F-1/38.121 — Liittimet 20.9.2006 tehdyn komission sellaisen päätöksen C(2006) 4180 osittaista kumoamista, jolla komissio katsoi, että kantaja oli yhdessä muiden yritysten kanssa rikkonut EY 81 artiklaa ja Euroopan talousalueesta tehdyn sopimuksen 53 artiklaa sopimalla hinnoista, vahvistamalla hintaluetteloita, sopimalla alennuksista ja hyvityksistä, sopimalla hinnankorotusten täytäntöönpanomenetelmistä, jakamalla kansallisia markkinoita, jakamalla asiakkaita ja vaihtamalla muita kaupallisia tietoja.
   Kantaja riitauttaa riidanalaisen päätöksen seuraavilla perusteilla:
   
               —
            
            
               Ensinnäkin kantaja väittää, että komissio teki ilmeisen arviointivirheen ja loukkasi oikeudellisia perusperiaatteita soveltaessaan asiattomasti ja lainvastaisesti vuoden 2002 lieventämistä koskevan tiedonannon (1) periaatteita.
            
         
               —
            
            
               Lisäksi kantaja väittää, että komissio teki ilmeisen arviointivirheen myöntämällä FRA.BO:lle suhteettoman pienen 20 prosentin vähennyksen vuoden 1996 lieventämistä koskevan tiedonannon perusteella ja loukkasi suhteellisuusperiaatteen, luottamuksensuojan ja perusteluvelvollisuuden perusperiaatteita.
            
         
      (1)  Sakoista vapauttamisesta ja sakkojen lieventämisestä kartelleja koskevissa asioissa annettu komission tiedonanto (EYVL 2002, C 45, s. 3).